**Veikko Sinisalo -kilpailu** on lausuntataiteen kilpailu ja perinteinen osa Kajaanin Runoviikkoa aina vuodesta 1978 saakka, jolloin se tunnettiin nimellä Vuoden nuori lausuja. Kilpailu järjestetään joka toinen vuosi. Kilpailun voittaja saa palkinnoksi 3400 euroa Veikko Sinisalon Stipendirahastolta ja vuoden nuori lausuja -tittelin. Häneltä tilataan myös ensi-iltaesitys seuraavalle Runoviikolle. Kilpailuun osallistujien on oltava alle 30-vuotiaita.

Vuoden nuori lausuja -kilpailu
------------------------------

Lauantaina 1. huhtikuuta 1978 järjestettiin Helsingissä ensimmäinen Vuoden nuori -lausuja Sana ja Sävel -toimikunnan aloitteesta. Suomen lausujain liitto (SLL) päätti toimia järjestäjänä. Idean kilpailulle oli antanut Veikko Sinisalon Stipendirahasto, jolla on kilpailun suhteen määräysvalta. Sana ja Sävel -tapahtuma ja SLL olivat mukana järjestäjän ominaisuudessa. Vuonna 1987 kilpailu järjestettiin ensimmäisen kerran Kajaanissa.

Vuoden nuori lausuja -kilpailun voittajat
-----------------------------------------

  

* 1978 Johanna Mustonen
* 1979 Marketta Airo
* 1980 Irene Ikonen ja Marjaana Utriainen
* 1981 Marja-Kaarina Koskinen
* 1982 Hanne Savolainen
* 1983 Iiro Kajas
* 1984 Inkeri Kivimäki
* 1985 Sinikka Mokkila
* 1986 Matti Kaarlejärvi
* 1987 Leea Klemola
* 1988 Kari Kinnari
* 1989 Auli-Maritta Ruuskanen

Veikko Sinisalo -kilpailu
-------------------------

24. lokakuuta pidetyn Veikko Sinisalon Stipendirahaston kokouksen mukaisesti kilpailu järjestettiin ensimmäisen kerran uudistetussa muodossa vuonna 1990. Kilpailun järjestelyistä vastasivat edelleen Suomen lausujain liitto, rahasto ja Sana ja Sävel -tapahtuma. Kilpailun nimeksi tuli Veikko Sinisalo -kilpailu. Ikäraja kilpailuun osallistumiselle säilyi edelleen 30 vuodessa. Kilpailu päätettiin järjestää vain joka toinen vuosi. Loppukilpailu eli finaali pidetään Kajaanissa heinäkuussa Kajaanin Runoviikon yhteydessä.

Veikko Sinisalo -kilpailun voittajat
------------------------------------

* 1990 Katri Mehto
* 1992 Miia Nuutila
* 1994 Ria Tuomas-Kettunen
* 1996 Eero Enqvist
* 1998 Jussi Lehtonen
* 2000 Mika Piispa
* 2002 Lari Ylönen
* 2004 Ville Tiihonen
* 2006 Noora Dadu
* 2008 Tuukka Vasama
* 2010 Mirjami Heikkinen
* 2012 Eero Ojala
* 2014 Antti Tiensuu
* 2016 Jussi Lankoski
* 2018 Miiko Toiviainen

Lähteet
-------

1. ↑  Helsinkiläinen Tuukka Vasama voitti Veikko Sinisalo –kilpailun Kajaanin Runoviikon päätöspäivänä. 32. Kajaanin Runoviikko 2.-6. heinäkuuta 2008. Veikko Sinisalo –kilpailun tiedote.
2. 1 2  Elina Vuorimies (toim.): Sinisalon Veikko ja "lausujanplantut" - Veikko Sinisalon stipendirahasto 1978-1998, s. 64-96. Gummerus, 1998.
3. ↑  Vuoden nuori lausuja / Veikko Sinisalo kilpailun voittajat Suomen Lausujain Liitto.  Arkistoitu 23.9.2007. Viitattu 13.7.2012.
4. ↑  Eero Ojala on vuoden nuori lausuja *hs.fi*.  8.7.2012. Helsingin Sanomat.  Arkistoitu 11.7.2012. Viitattu 13.7.2012.
5. ↑  Koppinen, Mari: Näyttelijäopiskelija Antti Tiensuusta Vuoden nuori lausuja *HS.fi*.  6.7.2014.  Arkistoitu 11.8.2014. Viitattu 2.8.2014.
6. ↑  Lyhyesti: Jussi Lankoski on Vuoden nuori lausuja *HS.fi*.  12.7.2016.  Arkistoitu 10.8.2016. Viitattu 7.8.2016.
7. ↑  Vuoden nuori lausuja on Miiko Toiviainen – Kajaanin runoviikko *runoviikko.fi*.  Arkistoitu 12.2.2019. Viitattu 10.2.2019.

Aiheesta muualla
----------------

* Kajaanin Runoviikko
* Suomen lausujain liitto (Arkistoitu – Internet Archive)